 

Program sufinansiranja zapošljavanja žena i mladih u ruralnim pordučijima BiH u okviru projekta „Potpora ruralnim biznisima (Rural bussines support) LOT1 – 01/859-BA“

*Sarajevo, Januar 2018*.

# **1.Osnova za realizaciju programa**

Osnovu za realizaciju programa sufinansiranja zapošljavanja žena i mladih na području 27 općina u Federaciji BiH čine planske aktivnosti u okviru projekta „Potpora ruralnim biznisima“ (Rural bussines support) LOT1 – 01/859-BA.

Glavni cilj projekta je usmjeren na smanjenje siromaštva na selu omogućavajući siromašnim ljudima (naročito ženama i mladima) na selu podzanje njihovih prihoda i jačanje njihovih sposobnosti brzog oporavljanja gradeći profitabilna farmska i nefarmska preduzeća u Bosni i Hercegovini. Razvojni cilj projekta je pomoći poljoprivrednicima da se komercijalno bave poljoprivredom i pomoći u razvijanju sektora nefarmskih preduzeća za stvaranje zaposlenosti na selu.

Treća pod-komponenta Potpora ne-farmskim poduzećima, osmišljena da bi se koncentrirala na stvaranje poslova za žene i nezaposlenu mladež uzevši u obzir nedostatak prigoda u ruralnim područjima i visoku stopu nezaposlenosti za ove dvije skupine. U okviru ove podkomponente, između ostalog, planirano je da se kroz realizaciju programa sufinansiranja zapošljavanja u preduzećima direktno utiče na povećanje stepena zaposlenosti žena i mladih u ruralnim područijima.

Projektno područje pokriva 27 općina, u pet regija, kako slijedi:

1. Hercegovačko-neretvanski i Zapadnohercegovački kanton: Neum, Ravno, Stolac, Grude
2. Bosansko-podrinjski, Zeničko-dobojski i Kanton Sarajevo: Ustikolina, Goražde, Prača, Vareš, Breza, Trnovo
3. Unsko-sanski i Kanton 10: Bosanska Krupa, Bosanski Petrovac, Bužim, Drvar, Bosansko Gahovo, Glamoč
4. Srednjebosanski i Kanton 10: Dobretići, Gornji Vakuf/Uskoplje, Jajce, Kupres
5. Posavski i Tuzlanski kanton: Odžak, Orašje, Čelić, Teočak, Sapna, Kalesija, Kladanj

Projekat se realizuju u periodu od maja 2016. do maja 2019. godine.

# **2. Cilj programa**

Program se realizira s ciljem zapošljavanja najmanje 300 žena i mladih iz ruralnih područja sa prostora projektom definisanih Općina.

# **3. Ciljne grupe**

Program će obuhvatiti sljedeće kategorije:

Nezaposlene žene, koje ispunjavaju sljedeće kriterije:
• Starost: nisu stariji od 55 godina
• Iskustvo: Prioritet se daje osobama koje to nemaju prethodno radno iskustvo
• Nivo obrazovanja: Prioritet se daje osobama koje su završile najmanje srednje obrazovanje
• Socijalni status: Prednost se daje ženama koje su samohrane majke, koje nemaju zaposlenog člana porodice i ženama sa invaliditetom.

Nezaposlene mlade osobe koje ispunjavaju sljedeće kriterije:
• Starost: Nisu stariji od 35 godina,
• Iskustvo: Prioritet se daje osobama koje nemaju radno iskustvo
• Nivo obrazovanja: Prioritet se daje osobama koje su završile srednje najmanje obrazovanje
• Socijalni status: Prednost se daje mladima koji nemaju zaposlenog člana obitelji, mlade osobe s invaliditetom.

Svi nezaposleni moraju biti sa područja općina koje su obuhvaćene projektom.

# **4. Kvalifikacioni kriteriji**

## *4.1. Poslodavci*

Korisnici Programa sufinansiranja zapošljavanja žena i mladih mogu biti:

* poslodavci registrirani u Federaciji BiH,
* koji redovno izmiruju obaveze po osnovu poreza i doprinosa,
* te oni koji imaju potpisan sporazum sa Poreznom upravom Federacije BiH o izmirenju duga po osnovu doprinosa,
* kao i oni na koje se odnosi Zakon o finansijskoj konsolidaciji.

U Programu ne mogu učestvovati:

* poslodavci koji su koristili kreditna ili bespovratna sredstva iz poticajnih mjera od institucija BiH, stranih donatora i drugih institucija a nisu ispoštovali obaveze u skladu sa zaključenim ugovorima, odnosno nisu zaposlili predviđen broj radnika i ne vraćaju redovno dobivena sredstva,
* poslodavci koji ne izmiruju redovno obaveze po osnovu poreza i doprinosa, i koji nemaju potpisan sporazum sa Poreznom upravom Federacije BiH o izmirenju duga po osnovu doprinosa,
* poslodavci evidentirani u Registru novčanih kazni zbog duga neplaćenih novčanih kazni i troškova postupka, jer sa zaposlenikom nisu zaključili ugovor o radu (rad na crno).

Poslodavcu se neće sufinansirati zapošljavanje osoba koje je već zapošljavao.

Poslodavcu se neće sufinansirati zapošljavanje osoba ukoliko se utvrdi namjera zloupotrebe ciljeva i drugih odredbi ovog programa.

## *4.2. Nezaposlene osobe*

Korisnici Programa su nezaposlene osobe, definirane ciljnim grupama sa područja općina koje su obuhvaćene Projektom.

# **5. Opis sufinansiranja zapošljavanja žena i mladih u ruralnim područijima**

Sufinansiranje zapošljavanja žena i mladih koje je obuhvaćeno ovim programom odnosi se na:

* sufinansiranje zapošljavanje nezaposlenih osoba, bez obzira na radno iskustvo, dob i stepen obrazovanja, uz zasnivanje radnog odnosa na period do dvanaest (12) mjeseci, kroz sufinansiranje neto plate i/ili doprinosa i
* sufnansiranje obuka i stručnog osposobljavanja žena i mladih u cilju njihovog zapošljavanja

Cilj ove mjere je da se kroz zapošljavanje žena i mladih iz ruralnih područja utiče na smanjnje siromaštva u ruralnim područijima Fedracije BiH, pruži podrška nezaposlenim ženama i mladim osobama iz ruralnih područja prilikom zapošljavanja, olakša integracija na tržištu rada i spriječi dugotrajna nezaposlenost, te da se poslodavcima osigura radna snaga u skladu sa njihovim potrebama.

Ovim programom podrška projekta se može odobriti na period do 12 (dvanaest) mjeseci.

Poslodavac sa PCU zaključuje ugovor o sufinansiranju zapošljavanja potrebnog broja osoba na period od najduže 12 (dvanaest) mjeseci.

# **6. Način sufinansiranja**

Programom je predvideno sufinansiranje dijela troškova obaveznih doprinosa i/ili dijela neto plaće i sufinansiranje obuka i stručnog osposobljavanja nezaposlenih osoba sa prostora općina koje su obuhvaćene projektom.

PCU poslodavcu mjesečno isplaćuje/refundira iznos od 125 KM za protekli mjesec u trajanju do 12 (dvanaest) mjeseci.

PCU će, zavisno od stanja i potreba na tržištu rada, odlučivati o eventualno neutrošenim sredstvima tokom realizacije ovog Programa, odnosno njihovoj (pre)raspodjeli a u skladu sa iskazanim potrebama poslodavaca sa prostora Općina koje su obuhvaćene projektom.

# **7. Način realizacije Programa**

Program sufinansiranja zapošljavanja žena i mladih sa projektnog područja biće realizovan u bliskoj saradnji sa nadležnim općinskim službama, koje će pružiti podršku PCU u procesu informisanja i animiranja zainteresovanih poslodavaca sa svog područja.

Proces realizacije Programa će se realizovati u nekoliko faza:

## *7.1. Animiranje i informisanje poslodavaca*

U okviru prve faze PCU će na osnovu MOR koji je potpisan sa Općinama sa projektnog područja informisati potencijalne poslodavce u vezi sa mogućnošću sufinansiranja zapošljavanja žena i mladih i načinu na koji zainteresovani poslodavci mogu aplicirati.

U procesu informisanja biće uključen i pružatelj usluga - Sarajevska regionalna razvojna agencija SERDA koja će sa predstavnicima PCU na inicijativu zainteresovanih Općina organizovati dodatne Info sesije putem kojih zainteresovani poslodavci mogu dobiti potrebne informacije o programu sufinansiranja i načinu apliciranja.

## *7.2. Prijava*

Zainteresovani poslodavci sa područja općina koje su obuhvaćene projektom se prijavljuju na Program elektronskim putem ili putem pošte na način što popunjavaju obrazac - **Prijava na program sufinansiranja zapošljavanja u okviru projekta „Potpora ruralnim biznisima“ (Rural bussines support) LOT1 – 01/859-BA – ANEX 1**

Prijavni obrasci se mogu dobiti na info-šalterima u općinama koje su obuuhvaćene projektom, direktno u prostorijama PCU, putem faksa ili na zahtjev putem e-maila kod Sarajevske regionalne razvojne agencije SERDA d.o.o Sarajevo.

Prijavni obrazac zajedno sa prilozima dostavljaju se na adresu SERDA d.o.o. Sarajevo:

**Sarajevska regionalna razvojna agencija SERDA d.o.o. Sarajevo**

**Kolodvorska 6**

**71000 Sarajevo**

ili putem e-mail na adresu:

e-mail: serda@serda.ba

Uz ***Obrazac prijave*** poslodavac je dužan dostaviti:

* ovjerenu kopiju rješenja o registraciji djelatnosti,
* kopiju Uvjerenja o poreznoj registraciji (ID broj),
* dokaz o izmirenim porezima i doprinosima

Poslodavci sa kojim se bude zaključiovao ugovor o sufinansiranju zapošljavanja trebaju dostaviti dodatno sljedeću dokumentaciju:

* kopiju prijave na obavezna osiguranja u Poreznoj upravi Federacije BiH (obrazac JS 3100),
* ovjerenu kopiju ugovora o radu i kopiju prijave na obavezna osiguranja u Poreznoj upravi Federacije BiH (obrazac JS 3100) za osobe koje zapošljava ili s kojima registrira djelatnost,
* broj računa registrirane djelatnosti u poslovnoj banci na koji će se sredstva doznačiti.
* ......

## *7.3. Provjera i obrada pristiglih prijava*

PCU u saradnji sa SERDA d.o.o. Sarajevo provjerava kvalificiranost poslodavaca za učešće u Programu na osnovu podataka iz prijave (uplata doprinosa, eventualno neplaćene kazne i troškovi postupka zbog prekršaja - rad na crno, ispunjenost obaveza po ugovorima o sufinansiranju zapošljavanja u prethodnim godinama i sl.).

Ukoliko je poslodavac dostavio nepotpunu ili dokumentaciju koja nije odgovarajuća, odnosno ako se ustanovi da poslodavac nije ispunio uslove definisane u tački 4.1., prustigla prijava će biti odbačena.

U cilju kompletiranja potrebnih podataka za ocjenu podobnosti pojedinog poslodavca za učešće u Programu sufinansiranja zapošljavanja žena i mladih, PCU zadržava pravo da od poslodavca traži dostavljanje dodatne dokumentacije

Sve poslodavce koji ispunjavaju uslove PCU obavještava pismenim putem o uspunjavaju potrebnih uslova za sufinansiranje zapošljavanja i poziva na potpisivanje ugovora.

## *7.4. Zaključivanje ugovora o sufinansiranju*

Ukoliko je dokumentacija potpuna i validna, zadovoljavajuća/odgovarajuća i ukoliko je poslodavac dostavio sve prethodno tražene dokumente PCU priprema 4 (četiri) primjerka ugovora i poziva poslodavca na potpisivanje ugovora.

## *7.5. Pravdanje i isplata ugovorenih sredstava*

##

Nakon potpisivanja ugovora, poslodavac je obavezan da, najdalje do kraja tekućeg mjeseca za protekli mjesec, na adresu PCU dostaviti:

* specifikaciju isplaćenih plaća zaposlenika koji su obuhvaćeni Programom (Obrazac 2001), ovjerenu u Poreznoj upravi Federacije BiH,
* kopiju izvoda iz banke iz koga je vidljiva isplata pojedinačne plaće za sufinansiranu osobu

Po dostavljenoj dokumentaciji PCU vrši uplatu sredstava.

# **8. Opće napomene**

Na sve mjere iz ovog programa u pogledu zaključivanja, trajanja i raskida ugovora o radu analogno se primjenjuju slijedeća pravila:

* U slučaju raskida poslodavčevog ugovora o radu sa sufinansiranom osobom, poslodavac može u roku od 15 dana, za preostali period ugovorne obaveze, zaključiti ugovor o radu sa zamjenskom nezaposlenom osobom iz iste kategorije koja mora biti na evidenciji nezaposlenih najmanje dan ranije u odnosu na dan zaključivanja ugovora o radu, pod uvjetom da je ta osoba sa područja općine koja je obuhvaćena projektom.
* Poslodavac je, prilikom narednog pravdanja, dužan dostaviti PCU dokaze (kopiju raskida ugovora o radu za prvozaposlenu osobu – osim u slučaju periodičnog zapošljavanja kada je istekao ugovor o radu sa prvozaposlenom osobom, kopiju ugovora o radu sa zamjenskom osobom, kopiju odjave za prvozaposlenu i prijave za zamjensku osobu na obavezna osiguranja u Poreznoj upravi Federacije BiH - obrazac JS 3100). Ukoliko dostavljena dokumentacija ne bude validna, postupit će se po odredbama Programa, kao u slučaju da poslodavac nije zaposlio zamjensku osobu.
* U slučaju nezaključivanja ugovora o radu sa drugom (zamjenskom) nezaposlenom osobom poslodavac gubi pravo na dio sredstava koja se odnose na tu osobu.
* U slučaju nastupanja okolnosti da je sufinansirana osoba privremeno spriječena za rad duže od 40 dana ili koristi porodiljsko odsustvo, poslodavcu se za taj period isplaćuje iznos u visini razlike ugovorenog sufinansiranog iznosa, ukoliko je za isti dostavio pravdanje.

# **9. Kontrola i praćenje izvršenja ugovorenih obaveza**

PCU i Service provider SERDA d.o.o. Sarajevo će kontinuirano pratiti realizaciju ugovornih obaveza poslodavca, i to:

* kontrolom provođenja ugovorenih obaveza neposredno kod poslodavca.

Ukoliko se praćenjem realizacije ugovorenih obaveza poslodavca utvrdi da ih poslodavac ne ispunjava, PCU će jednostrano raskinuti ugovor.